5 We mwana wandi, bika umutima ku mano yandi.+ Teyamika amatwi ku kwiluka kwandi,+2 pa kuti ubake ukulingulula;+ kabili imilomo yobe ibake ukwishiba.+3 Pantu imilomo ya mwanakashi umweni yaba nge cipeepe ca buci icitonya+ uluto, no lulimi lwakwe lwalitelela ukucila amafuta.+4 Lelo ifitumbukamo fyalula nga malulu;+ kabili fyatwa kwati lupanga ulwatwila kubili kubili.+5 Amakasa yakwe yatentemukila ku mfwa.+ Intampulo shakwe shitwala ku Nshiishi.+6 Tatontonkanya na pa nshila ya ku mweo.+ Inshila shakwe shalubana afilwa no kwa kulola.+7 Nomba, mwe bana bandi, umfweni kuli ine+ kabili mwisuula amashiwi ya mu kanwa kandi.+8 Taluka kuli ena, kabili wipalama ku mwinshi wa ng’anda yakwe,+9 epali wapeela umucinshi obe kuli bambi,+ ne myaka yobe yapwila mu bucushi;+10 epali abeni basekelela mu maka yobe,+ ne fyo wanonkele mu kucucutika fyaya mu ng’anda ya kwa cilende,+11 ukasuke auteta ku ntanshi+ ilyo umubili obe no munofu obe fyapwa.+12 Ukasuke autila: “Napatile nga nshi ukusalapulwa+ no mutima wandi wasuulile ukufundwa!+13 Kabili nshaumfwile kwi shiwi lya balensambilisha,+ na kuli bakafundisha wandi nshateyamikeko amatwi.+14 Ndi mu bwafya bwa misango yonse+ pa menso ya cilonganino na pa menso ya lukuta kwati fye bufi.”+15 Nwa amenshi ayali mu co usungilamo amenshi, na yakonkoloka mu kati ka cishima cobe.+16 Bushe utumfukumfuku tobe tufukaukile pa nse,+ no tumilonga tobe mu mansa?17 Leka yabe yobe weka, te ya kwakana na beni iyo.+18 Leka akamfukumfuku kobe kabe akapaalwa,+ kabili sekelela no mukashi wa ku bulumendo bobe,+19 insebula nkota iyatemwikwa kabili imbushi+ yayemba iya mu mpili. Leka amabele yakwe yalekusekesha lyonse.+ Upeshiwe amano pe ku kutemwa kwakwe.+20 E ico cinshi ico umwanakashi umweni engakupesesha amano we mwana wandi kabili cinshi wingafukatilila icifuba ca mwanakashi umbi umbi?+21 Pantu imibele ya muntu yaba ku cinso ca kwa Yehova,+ na o alamona imyendele yakwe yonse.+22 Ifilubo fya mubifi fikamwikata,+ no lubembu lwakwe lukamwikatila mu myando ya luko.+23 Akafwa pa mulandu wa kukaana ukusalapulwa,+ kabili pa mulandu wa kufula kwa buwelewele bwakwe apumbuka.+
bem_Latn